Document ID: 32001R2133

Komisijos reglamentas (EB) Nr. 2133/2001,
2001 m. spalio 30 d.
atidarantis tam tikras Bendrijos tarifines kvotas ir tarifų ribas javų sektoriuje ir numatantis jų administravimą bei panaikinantis Reglamentus (EB) Nr. 1897/94, (EB) Nr. 306/96, (EB) Nr. 1827/96, (EB) Nr. 1970/96, (EB) Nr. 1405/97, (EB) Nr. 1406/97, (EB) Nr. 2492/98, (EB) Nr. 2809/98 ir (EB) Nr. 778/1999
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1992 m. birželio 30 d. Komisijos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1666/2000 [2], ypač į jo 12 straipsnio 1 dalį,
atsižvelgdama į 1995 m. gruodžio 20 d. Tarybos sprendimą 95/582/EB dėl sutarčių tam tikriems žemės ūkio produktams sudarymo laiškų pasikeitimo forma tarp Europos Bendrijos ir Airijos Respublikos, Norvegijos Karalystės ir Šveicarijos Konfederacijos [3], ypač į jo 2 straipsnį,
atsižvelgdama į 1996 m. birželio 18 d. Komisijos reglamentą (EB) Nr. 1095/96 dėl nuolaidų, nurodytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo [4], ypač į jo 1 straipsnį,
atsižvelgdama į 1998 m. liepos 20 d. Komisijos reglamentą (EB) Nr. 1706/98 dėl tvarkos, taikytinos žemės ūkio produktams ir prekėms, gaunamoms perdirbus Afrikos, Karibų ir Ramiojo vandenyno šalių (AKR šalių) kilmės žemės ūkio produktus ir panaikinančiame Reglamentą (EEB) Nr. 715/90 [5], ypač į jo 30 straipsnį,
atsižvelgdama į 2000 m. liepos 31 d. Komisijos reglamentą (EB) Nr. 1727/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Vengrija numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [6], ypač į jo 1 straipsnio 3 dalį,
atsižvelgdama į 2000 m. spalio 9 d. Komisijos reglamentą (EB) Nr. 2290/2000nustatantis tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Bulgarijos Respublika numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [7], ypač į jo 1 straipsnio 3 dalį,
kadangi:
(1) 1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [8], su paskutiniais pakeitimais, padarytais Reglamentu (EB) Nr. 993/2001 [9], kodifikavo tarifinių kvotų, skirtų panaudoti laikantis chronologinės muitinės deklaracijų datų tvarkos, administravimo ir lengvatinių importų priežiūros taisykles.
(2) Siekiant paprastumo ir atsižvelgiant į tai, kad kai kurios kvotos ir ribos, numatytos Sprendime 95/582/EB, yra nedidelės, 1996 m. gruodžio 6 d. Tarybos sprendimas 97/126/EB dėl susitarimo tarp, pirma, Europos bendrijos ir, antra, Danijos Vyriausybės bei Farerų salų vietinės Vyriausybės sudarymo [10] ir Komisijos reglamentai (EB) Nr. 1095/96, (EB) Nr. 1706/98, (EB) Nr. 1727/2000 ir (EB) Nr. 2290/2000, Reglamentas (EEB) Nr. 2454/93 taip pat turėtų taikyti šias kvotas ir ribas.
(3) Kad būtų galima kvotas administruoti, kiekvienai atitinkamai tarifinei kvotai ir kvotos ribai turėtų būti skirtas naujas serijos numeris.
(4) Siekiant užtikrinti šiuo reglamentu numatytų tam tikrų kvotų ir jų ribų veiksmingą valdymą, turėtų būti reikalaujama pateikti prekių kilmę patvirtinantį sertifikatą.
(5) Atsižvelgiant į kvotoms Nr. 09.0074 ir 09.0075 taikomus kviečių kokybės reikalavimus, prieš suteikdamos teisę pasinaudoti kvota, muitinės turėtų patikrinti, ar prekės atitinka kokybės reikalavimus. Siekiant užtikrinti, kad šios kvotos būtų veiksmingai valdomos, reikėtų įvestį užstatų sistemą.
(6) Jei šiuo reglamentu numatytos ribos pasiekiamos per vienerius metus, Komisija gali priimti reglamentą, iš naujo įvedantį apmuitinimą 50 % mažesniais už įprastus muito mokesčiais.
(7) Šioms kvotoms ir riboms taikant Reglamentą (EEB) Nr. 2454/93, su jomis susijusios išsamiosios įgyvendinimo taisyklės, nustatytos Komisijos reglamentais (EB) Nr. 1897/94 [11], (EB) Nr. 306/96 [12], (EB) Nr. 1827/96 [13], 1970/96 [14], (EB) Nr. 1405/97 [15], (EB) Nr. 1406/97 [16], (EB) Nr. 2492/98 [17], (EB) Nr. 2809/98 [18] ir (EB) Nr. 778/1999 [19], tampa nebereikalingos. Todėl šie reglamentai turėtų būti panaikinti, panaikinimui įsigaliojant nuo tos dienos, kai pradedamos taikyti šio reglamento nuostatos.
(8) Javų vadybos komitetas nepareiškė nuomonės per jo pirmininko nustatytą terminą,
PRIĖMĖ ŠĮ REGLAMENTĄ:
1 straipsnis
1. I priede išvardytos tarifinės kvotos įvedamos nuo 2002 m. liepos 1 d ir galioja nuo kiekvienų rinkos metų liepos 1 d. iki birželio 30 d.
2. II priede išvardytos tarifinės kvotos įvedamos nuo 2002 m. sausio 1 d ir taikomos kiekvienais kalendoriniais metais.
3. III priede išvardytos tarifinės ribos įvedamos nuo 2002 m. sausio 1 d ir taikomos kiekvienais kalendoriniais metais.
2 straipsnis
1. Pagal tarifines kvotas 09.5716 ir 09.5732 importuojami produktai išleidžiami į laisvą apyvartą, pateikus, vadovaujantis su ta šalimi sudarytos Europos sutarties 4 protokolu, šalies eksportuotojos išduotą EUR.1 judėjimo sertifikatą arba deklaraciją, pateiktą ant vadovaujantis šiuo protokolu išrašytos sąskaitos.
2. Pagal tarifinę kvotą 09.0779 importuojami produktai išleidžiami į laisvą apyvartą, pateikus, vadovaujantis su ta šalimi sudarytos dvišalės sutarties IV priedu, šalies eksportuotojos išduotą EUR.1 judėjimo sertifikatą arba deklaraciją, pateiktą ant vadovaujantis šia sutartimi išrašytos sąskaitos.
3. Pagal tarifinę kvotą 09.0689 importuojami produktai išleidžiami į laisvą apyvartą, pateikus, vadovaujantis tarp Europos Bendrijos ir Danijos Vyriausybės bei Farerų salų vietos Vyriausybės sudarytos sutarties 3 protokolo IV priedu, šalies eksportuotojos išduotą EUR.1 judėjimo sertifikatą arba deklaraciją, pateiktą ant vadovaujantis šia sutartimi išrašytos sąskaitos.
4. Pagal tarifinę kvotą 09.1633 ir laikantis šio reglamento III priede išvardytų tarifų ribų importuojami produktai išleidžiami į laisvą apyvartą, pateikus EUR.1 judėjimo sertifikatą arba deklaraciją, pateiktą ant vadovaujantis AKR - EB konvencijos V priedo 1 protokolu šalies eksportuotojos išrašytos sąskaitos.
3 straipsnis
1. Siekiant užtikrinti pagal tarifines kvotas 09.0074 ir 09.0075 importuojamų produktų kokybę, teisė į nulinį importo muito mokestį suteikiama, jei, be Reglamento (EEB) Nr. 2454/93 248 straipsnio reikalaujamo užstato, importuotojai deklaracijos dėl prekių išleidimo į laisvą apyvartą priėmimo dieną kompetentingai muitininei pateikia importo užstatą, lygų 5 eurams vienai tonai.
2. Norėdama atlikti būtinus tyrimus, siekiant nustatyti, ar importuojamų prekių kokybė atitinka IV priede nurodytus kokybės kriterijus, muitinė paima būdingus kiekvieno pagal tarifinę kvotą 09.0075 importuojamo produkto ėminius. Jei kokybė neatitinka reikalavimų, galimybė pasinaudoti kvota nesuteikiama.
3. Norėdama atlikti būtinus tyrimus, siekiant nustatyti, ar stiklakūniški javų grūdai sudaro 73 % arba daugiau, muitinė paima būdingus kiekvieno pagal tarifinę kvotą 09.0074 importuojamo produkto ėminius. Jei kokybė neatitinka reikalavimų, galimybė pasinaudoti kvota nesuteikiama.
4. Grąžinama tokia šio straipsnio 1 dalyje nurodyto 5 eurų vienai tonai importo užstato dalis, kuri atitinka pagal atskirą kvotą importuotų produktų kiekį, kuris atitinka šio straipsnio 2 ir 3 dalyse nurodytus kriterijus, atsižvelgiant į konkretų atvejį. Jei šio straipsnio 2 ir 3 dalyse nurodytų tyrimų rezultatai rodo, kad importuojamo produkto kokybė yra žemesnė už reikalaujamą, taikomas Komisijos reglamentas (EB) Nr. 1249/96 [20]. Šio straipsnio 1 dalyje nurodyta 5 eurų vienai tonai suma išskaitoma kaip bauda.
4 straipsnis
1. 1 straipsnio 1 ir 2 dalyse nurodytas tarifines kvotas administruoja Komisija vadovaudamasi Reglamento (EEB) Nr. 2454/93 308a, 308b ir 308c straipsniais.
2. 1 straipsnio 3 dalyje nurodytos tarifų riboms taikoma Komisijos glaudžiai bendradarbiaujant su valstybėmis narėmis vykdoma Bendrijos priežiūra, nustatyta Reglamento (EEB) Nr. 2454/93 308d straipsnyje.
5 straipsnis
1. Reglamentai (EB) Nr. 1970/96, (EB) Nr. 1405/97, (EB) Nr. 1406/97 ir (EB) Nr. 778/1999 panaikinami nuo 2002 m. liepos 1 d.
2. Reglamentai (EB) Nr. 1897/94, (EB) Nr. 306/96, (EB) Nr. 1827/96, (EB) Nr. 2809/98 ir (EB) Nr. 2492/98 panaikinami nuo 2002 m. sausio 1 d.
6 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
1 straipsnio 1 dalyje numatytoms kvotoms jis taikomas nuo 2002 m. liepos 1 d., o 1 straipsnio 2 ir 3 dalyse numatytoms kvotoms ir riboms - nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. spalio 30 d.

Labels: 3
17